ર૦૦૧ના ભૂકંપ પછી કચ્છમાં ઔદ્યોગિકીકરણની સાથે લોકોની આવક અને વાહનોની સંખ્યા પણ વધી છે. જેથી રોડ અકસ્માતોનું પ્રમાણ પણ વધ્યું છે. એક અંદાજ મુજબ કચ્છમાં એક વર્ષમાં અંદાજે ૪૦૦ લોકો રોડ અકસ્માતોમાં જાન ગુમાવે છે. રોજબરોજ અકસ્માતોની હારમાળા સર્જાતી હોવાથી કચ્છના મોટાભાગના નેશનલ અને સ્ટેટ હાઇવે તથા આંતરિક માર્ગોને અકસ્માત ઝોન ગણી શકાય તેવી હાલત છે, પરંતુ પશ્ચિમ કચ્છમાં ભૂજથી નખત્રાણા હાઇવે, મુન્દ્રા નજીકનો પાંચેક કિલોમીટરનો વિસ્તાર, મુન્દ્રા- અંજાર, મુન્દ્રા- માંડવીના રસ્તાઓ, ભૂજ- અંજાર અને ભૂજ- ભચાઉના રસ્તાઓ તથા તો પૂર્વ કચ્છમાં અંજારના મકલેશ્વર મહાદેવથી મેઘપર બોરીચી માર્ગ, યોગેશ્વર ચોકડીથી નાગલપુર બસસ્ટેશન અને નાની ચિરઇ પાસેના નેશનલ હાઇવે પર સૌથી વધુ જીવલેણ અકસ્માત થતા હોઈ આ માર્ગોને અકસ્માત ઝોન કે બ્લેક સ્પોટ ગણી શકાય.